Breil/Brigels

Pri la komunumo
Breil/Brigels (la duobla nomo estas dulingva, nome Breil en la romanĉa kaj Brigels en la germana) estas urbo kaj komunumo de la komunumaro Cadi/Disentis kaj la distrikto Surselva en Kantono Grizono, Svislando. Ĝi havis 1277 loĝantojn je la 31-a de decembro 2009.

Geografio
Breil/Brigels situas ĉe la bordo de la Antaŭa Rejno. En nordo la komunumo etendiĝas ĝis la kresto de la Glarusaj Alpoj. La komunumo konsistas el la frakcioj Breil/Brigels, Danis-Tavanasa, Dardin-Capeder, kaj la vilaĝetoj Vali kaj Cathomen.

Najbaraj komunumoj
La komunumo Breil/Brigels limas en nordo al la iama komunumo Linthal, kiu hodiaŭ estas parto de la komunumo Glaruso Sudo (GL), en oriento al Waltensburg/Vuorz, en sudo al Obersaxen, en sudokcidento kaj en nordokcidento al Trun, kaj en okcidento al Schlans.

Trafiko
Tra la vala pasas la kantona ĉefvojo n-ro 19 de Ilanz tra Disentis/Mustér al la Oberalppasejo. La vilaĝo Breil/Brigels atingeblas per voje, kiu flankeniras norden de tiu vojo. Paralele al la kantona ĉefvojo kondukas linio de Retia Fervojo kun stacidomo en Danis-Tavanasa.

Historio
La unua dokumenta mencio de Breil/Brigels datiĝas el la jaro 765 kiel in Bregelo. En la jaro 765 la koira episkopo Tello per sia testamento donacis Breil/Brigels al la Monaĥejo Disentis.
Fonto: Adolf Collenberg: Breil/Brigels en Historia Leksikono de Svislando (2007-09-17)

 Notoj kaj referencoj 


 Vidu ankaŭ 
 Tavanasa-Breil-Brigels (stacidomo)
 Waltensburg-Vuorz (stacidomo)

Eksteraj ligiloj
Oficiala retejo de la komunumo Breil/Brigels

Bildoj